Public procurement notice: Contract Award Notice
Published: 2025-12-15
Buyer: A/S Øresund
Country: DK
Region: DK011
Contract type: Works
Procedure: Other multiple
CPV classification: 45200000: Building and civil engineering work | 45233110
Estimated value: 341854566 DKK
Award criteria: price, quality

Technical requirements: Ordregiver forbeholder sig ret til at tildele aftalen på grundlag af det indledende tilbud. Medmindre ordregiver tildele på grundlag af det indledende tilbud, vil ordregiver efter modtagelse af de indledende tilbud afholde individuelle forhandlingsmøder med alle tilbudsgivere, der rettidigt har afleveret et indledende tilbud. Forhandlingerne gennemføres i overensstemmelse med ligebehandlingsprincippet, og alle tilbudsgivere får tildelt den samme tid til forhandlinger med ordregiver. Der anvendes ikke successive faser med henblik på at begrænse antallet af tilbud der skal forhandles. Efter forhandlingerne kan ordregiver udsende et revideret udbudsmateriale med henblik på et yderligere indledende eller endeligt tilbud. Tilbudsgivere vil på samme tid blive informeret herom med opfordring til at afgive indledende eller endeligt tilbud. 

Ordregiver yder ikke deltagelsesvederlag til tilbudsgiverne. 

Forhandlingsforløbet er nærmere beskrevet i udbudsbetingelserne.
På store dele af Øresundsmotorvejen er der i dag trængselsproblemer i myldretiden og omfattende kødannelse ved f.eks. trafikuheld. Det gælder primært på den vestlige del af vejen og på tilslutningsanlæggene i Kastrup og Tårnby. Med den forventede trafikvækst vil Øresundsmotorvejen i endnu højere grad udgøre en trafikal flaskehals i fremtiden med kritisk trængsel. Folketinget har derfor den 23. maj 2024 vedtaget lov om udbygning af Øresundsmotorvejen, og Sund & Bælt Holding A/S er bemyndiget til at forestå udvidelsen. Se nærmere om anlægsloven og miljøkonsekvensvurdering her: https://sundogbaelt.dk/forbindelser/oeresundsmotorvejen/.

A/S Øresund har valgt at opdele projekt ”Udvidelse af Øresundsmotorvejen” i to etaper. Etape 1 omhandler udvidelse af motorvejen med ekstra spor mellem Amager motorvej og TSA 17, herunder etablering af ny parallelrampe mellem TSA 20 og TSA 19 i vestgående retning. Etape 2 omhandler bl.a. ombygning af TSA15/16 ved Kastrup lufthavn, samt efterfølgende slidlag for hele strækningen.

Dette udbud vedrører Etape 1, som udbydes som en hovedentreprise. Hovedentreprisen omfatter jord, vej- og afvandingsarbejder, inkl. belægningsarbejder, trafikafvikling, autoværn, vejskilte og afmærkning. Derudover indgår der mindre konstruktions- og installationsarbejder ved opgradering af en pumpestation. Arbejderne skal udføres langs motorvej i drift og afspærring af vejarbejderne indgår i nærværende entreprise.

Entreprisen opstartes med en samarbejds- og projektoptimeringsfase (SPO-fasen) som har til formål at etablere et tæt og effektivt samarbejde mellem Entreprenøren og Bygherren, sikre en fælles forståelse for projektet, sikre rettidig risikostyring- og mitigering, samarbejde om optimerede løsninger på bl.a. trafikforstyrrelse, anlægslogistik, afvanding og bæredygtighed, for dermed at sikre en optimal udførelse i udførelsesfasen, der overholder Bygherrens krav til tid, økonomi, bæredygtighed og kvalitet. SPO-fasen skal sikre, at der er et fælles og konsolideret grundlag for det videre samarbejde. I SPO-fasen deltager Bygherren, Bygherrens rådgiver og entreprenøren. Bygherren forventer at lave en række præciseringer/ændringer til projektmaterialet, som konsekvens af optimeringerne foretaget i SPO-fasen. 

Udførelsesfasen består overordnet set af udførelsen af arbejderne frem til færdigt, afleveret anlægsprojekt.

Entrepriser, som grænser op til nærværende entreprise, fremgår af SAB - Arbejdsplads. Der henvises til udbudsmaterialet for en mere detaljeret beskrivelse af entreprisens omfang.
I henhold til lov om Klagenævnet for Udbud (lov nr. 492 af 12. maj 2010 med senere ændringer), skal klage indgives til Klagenævnet for Udbud inden følgende klagefrister: 

Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2. 

I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden: 

1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.

Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1. 

Klagenævnet for Udbuds e-mailadresse er klfu@naevneneshus.dk. 

Klagenævnet for Udbuds klagevejledning kan findes på https://naevneneshus.dk/start-din-klage/klagenaevnet-for-udbud/vejledning/.


Winner: Munck Havne & Anlæg
Award value: 341854566
Number of bids: 3